Πρωτέας Βούλας (καλαθοσφαίριση ανδρών)

Ο Αθλητικός Επιμορφωτικός Όμιλος Πρωτέας Βούλας είναι ελληνικό αθλητικό σωματείο που δραστηριοποιείται στην περιοχή της Βούλας, στην Αττική. Επίσημο έτος ίδρυσής του είναι το 1980 και οι αθλητές του αγωνίζονται με χρώματα το σκούρο μπλε και το κόκκινο. Καλλιεργεί αποκλειστικά το άθλημα της καλαθοσφαίρισης, διατηρώντας τμήματα τόσο ενηλίκων όσο και ακαδημίες νεαρότερων ηλικιακά αθλητών. Το τμήμα ανδρών διατηρεί νομική μορφή ερασιτεχνικού σωματείου. Χρησιμοποιεί ως έδρα το Κλειστό Γυμναστήριο Βούλας «Γεώργιος Γεννηματάς», χωρητικότητας 190 καθήμενων θεατών.Κλειστό Γυμναστήριο Βούλας «Γεώργιος Γεννηματάς» , πληροφορίες στον ιστότοπο Gipeda.gr.

 Ιστορική αναδρομή 
 Οι πρώτες δεκαετίες (1980-2007) 

Το πρώτο τμήμα καλαθοσφαίρισης του Πρωτέα Βούλας δημιουργήθηκε το 1980 στην περιοχή του Πανοράματος Βούλας. Μετά τη δημιουργία ανοικτού γηπέδου στο Αθλητικό Κέντρο της Βούλας στην οδό Βασιλέως Παύλου, ο σύλλογος μετέφερε τις δραστηριότητές του στην περιοχή της Κάτω Βούλας. Από το 1997 έδρα του είναι το Κλειστό Γυμναστήριο Βούλας «Γεώργιος Γεννηματάς».«Αυτό που λέμε... ομάδα μοντέλο» , άρθρο στον ιστότοπο Nou-pou.gr, 3 Οκτωβρίου 2013.

Τα τμήματα του Πρωτέα υπάγονταν αρχικά στη δικαιοδοσία της Ε.Σ.Κ. Αττικής και από το καλοκαίρι του 1995 πέρασαν στο δυναμικό της νεοσύστατης Ε.Σ.Κ. Νότιας Αττικής.

 Άνοδος στην Α' Κατηγορία Νότιας Αττικής (2007-2013) 
Την αγωνιστική περίοδο 2007-08 ο Πρωτέας αναδείχθηκε Πρωταθλητής στο Πρωτάθλημα της Β' Κατηγορίας Ανδρών που διοργανώνει η  Ε.Σ.ΚΑ.Ν.Α., λαμβάνοντας το δικαίωμα της ανόδου στην Α' Κατηγορία.

Την επόμενη περίοδο, 2008-09, με προπονητή τον Παναγιώτη Δημητρίου, η ομάδα της Βούλας κατέλαβε την 5η θέση στην τελική βαθμολογία της Α' Κατηγορίας. Ο απολογισμός της χρονιάς ήταν 16 νίκες και 10 ήττες, απέναντι σε 13 αντίπαλους συλλόγους.«Άνοδος και "νταμπλ" για Εθνικό», άρθρο στον ιστότοπο Sport24.gr, 28 Απριλίου 2009.

Την επόμενη χρονιά, 2009-10, οπότε και ανέλαβε την τεχνική ηγεσία ο Γιώργος Κολοτούρος, ο Πρωτέας αναρριχήθηκε μέχρι τη 2η θέση του τελικού βαθμολογικού πίνακα, με συγκομιδή από 19 νίκες και 7 ήττες, χάνοντας την άνοδο από τον Πορφύρα Φρεαττύδας.«Αυλαία στην Α' Ε.Σ.ΚΑ.Ν.Α.Ανδρών», άρθρο στον ιστότοπο Sport24.gr, 27 Απριλίου 2010.«Α΄ ΕΣΚΑΝΑ: Στη Γ΄εθνική ο Πορφύρας», άρθρο στον ιστότοπο BasketNet.gr, 27 Απριλίου 2010.

Κατά την περίοδο 2010-11, πάντα στην Α' Κατηγορία, ο σύλλογος διεκδίκησε την άνοδο στις Εθνικές Κατηγορίες απέναντι σε 13 ομάδες από τη Νότια Αττική. Στη διάρκεια της διεξαγωγής του Πρωταθλήματος, συγκέντρωσε 12 νίκες και 14 ήττες, ισοβαθμώντας με την Ελευθερία Μοσχάτου και το Φοίνικα Πειραιώς. Καθώς υπερτερούσε στα μεταξύ τους αποτελέσματα, τοποθετήθηκε υψηλότερα από αυτούς στην τελική βαθμολογία και ειδικότερα στην 7η θέση. Προπονητής τη χρονιά αυτή ήταν ο Γιώργος Τσεμπέρης.«Διαδικαστικού χαρακτήρα η 26η αγωνιστική», άρθρο στον ιστότοπο SuperBasket.gr, 3 Μαΐου 2011.«Α' Ε.Σ.ΚΑ.Ν.Α.Ανδρών: η τελευταία 26η αγωνιστική», άρθρο στον επίσημο ιστολόγιο της Ένωσης, 3 Μαΐου 2011.«Στη Γ' Εθνική ο Πόλις Καλλιθέας», άρθρο στον ιστότοπο InfoBasket.gr, 19 Απριλίου 2011.

Την επόμενη χρονιά, 2011-12, καθήκοντα πρώτου προπονητή διατήρησε ο Κώστας Χαριτάτος. Πετυχαίνοντας 14 νίκες και 12 ήττες, η ομάδα της Βούλας κατάφερε να σκαρφαλώσει ένα σκαλί υψηλότερα σε σχέση με την προηγούμενη χρονιά και ειδικότερα στην 6η θέση.«Βαθμολογία Α' Ανδρών Ε.Σ.ΚΑ.Ν.Α. 2011-12» , πληροφορίες στον ιστότοπο του Α.Γ.Ο.Γ. Ευρυάλη.«Επέστρεψε στην Γ' Εθνική ο Ιωνικός Νικαίας», άρθρο στον ιστότοπο Sport24.gr, 24 Απριλίου 2012.«Α' Ε.Σ.ΚΑ.Ν.Α.- 26η αγωνιστική… Στη Γ' Εθνική ο Ιωνικός Νίκαιας», άρθρο στον ιστότοπο InfoBasket.gr, 24 Απριλίου 2012.

Τον Ιούνιο του 2012 ξεκίνησε η συνεργασία του συλλόγου με τον προπονητή που ταυτίστηκε με πολλές επιτυχίες του, το Μάνο Μανουσέλη.«Προπονητής του Πρωτέα Βούλας ο Μανουσέλης», άρθρο στον ιστότοπο OnSports.gr, 26 Ιουνίου 2012. Η περίοδος 2012-13 ήταν, ωστόσο, ατυχής για τον Πρωτέα, που είχε απολογισμό 9 νίκες και 17 ήττες. Κατά συνέπεια βρέθηκε στη 12η θέση της τελικής κατάταξης, με αποτέλεσμα να υποβιβαστεί στη Β' Κατηγορία Νότιας Αττικής.«Α' Ε.Σ.ΚΑ.Ν.Α. - 26η αγωνιστική… Στη Γ’ εθνική ο Φάρος Κερατσινίου!», άρθρο στον ιστότοπο InfoBasket.gr, 30 Απριλίου 2013.

 Διαδοχικές άνοδοι (2013-2016) 
Την αγωνιστική περίοδο 2013-14 ο Πρωτέας κατάφερε να ανακτήσει επιτυχώς το χαμένο έδαφος, αγωνιζόμενος με μεγάλη μαχητικότητα. Ολοκληρώνοντας τις αγωνιστικές του υποχρεώσεις με 28 νίκες και 2 μόλις ήττες, κατετάγη στην κορυφή του τελικού βαθμολογικού πίνακα της Β' Κατηγορίας Ανδρών Νότιας Αττικής. Σαν αποτέλεσμα επέστρεψε στην Α' Κατηγορία.«Β' Ε.Σ.ΚΑ.Ν.Α. - 27η αγωνιστική: Πρωταθλητής ο Πρωτέας Βούλας», άρθρο στον ιστότοπο InfoBasket.gr, 13 Απριλίου 2014.«Τελική Βαθμολογία Β' Κατηγορία Ανδρών Ε.Σ.ΚΑ. Νότιας Αττικής 2013-2014», πληροφορίες στον επίσημο ιστότοπο του συλλόγου Ένωση Τραχώνων-Δία Αλίμου.«Β' Ε.Σ.ΚΑ.Ν.Α. - 30η αγωνιστική», άρθρο στον ιστότοπο InfoBasket.gr, 13 Μαΐου 2014. Ένα ιδιαίτερα αξιοσημείωτο επίτευγμα της ίδιας χρονιάς ήταν η συμμετοχή του Πρωτέα στον τελικό του Κυπέλλου Ε.Σ.ΚΑ.Ν.Α. απέναντι στον πρωτοπόρο της Β' Εθνικής, Εθνικό Πειραιώς. Η διαφορά των κατηγοριών δεν αποτυπώθηκε στο παρκέ και το παιχνίδι έληξε με ένα πλούσιο 83-77 υπέρ του Εθνικού.«Κυπελλούχος Ε.Σ.ΚΑ.Ν.Α. 2014 ο Εθνικός 83-77 τον έξοχο Πρωτέα Βούλας», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 26 Φεβρουαρίου 2014.«Το σήκωσε ο Εθνικός», άρθρο στον ιστότοπο OnSports.gr, 26 Φεβρουαρίου 2014. Στον Ημιτελικό ο Πρωτέας είχε ξεπεράσει το εμπόδιο του Κρόνου Αγίου Δημητρίου με σκορ 55-59.«Ε.Σ.ΚΑ.Ν.Α. Κύπελλο: Στον τελικό Εθνικός και Πρωτέας Βούλας!», άρθρο στον ιστότοπο InfoBasket.gr, 9 Φεβρουαρίου 2014.

Το επόμενο φθινόπωρο ο Πρωτέας βρέθηκε εκ νέου στα γήπεδα της Α' Κατηγορίας, διεκδικώντας τον τίτλο του Πρωταθλητή Νότιας Αττικής απέναντι σε 13 ανταγωνιστές. Η ολοκλήρωση της αγωνιστικής δράσης βρήκε την ομάδα να μοιράζεται την κορυφή της βαθμολογικής κατάταξης για το έτος 2014-15 με τον Άρη Νικαίας, έχοντας συλλέξει 23 νίκες και 3 ήττες.«Στη Γ' Εθνική ο Άρης Νικαίας!», άρθρο στον ιστότοπο BasketNet.gr, 21 Απριλίου 2015.«Α' Ε.Σ.ΚΑ.Ν.Α. - 26η αγωνιστική… Στη Γ' Eθνική ο Αρης Νικαίας», άρθρο στον ιστότοπο InfoBasket.gr, 20 Απριλίου 2015. Στα μεταξύ τους αποτελέσματα υπερτερούσε ο Άρης, ωστόσο παρά την απώλεια του τίτλου ο Πρωτέας βρέθηκε τελικά στη Γ' Εθνική Κατηγορία προς κάλυψη κενής θέσης. Στη διοργάνωση του Κυπέλλου η ομάδα έφτασε μέχρι τους Ημιτελικούς, όπου και την πορεία της ανέκοψε ο Πόλις Καλλιθέας με σκορ 88-53.«Κύπελλο Ε.Σ.ΚΑ.Ν.Α.: Στον τελικό Πόλις και Φάρος», άρθρο στον ιστότοπο InfoBasket.gr, 20 Φεβρουαρίου 2015.

Την περίοδο 2015-16 ο σύλλογος της Βούλας πέρασε για πρώτη φορά στην ιστορία του το κατώφλι της Γ' Εθνικής, καταφέρνοντας μάλιστα στο τέλος της χρονιάς να πανηγυρίσει την τρίτη συνεχόμενη άνοδό του.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εντάχθηκε στο 2ο Όμιλο Νότου, τον οποίο συνέθεσαν 14 σύλλογοι στο σύνολο. Στο πλαίσιο αυτό πέτυχε 21 νίκες σε 26 αγώνες, τερματίζοντας στην 1η θέση του τελικού βαθμολογικού πίνακα. Το Νοέμβριο ο Πρωτέας συμμετείχε και σε έναν αγώνα για τη «Φάση των 16» του Κυπέλλου Ε.Σ.ΚΑ.Ν.Α., γνωρίζοντας, ωστόσο, την εντός έδρας ήττα από τον Κρόνο Αγίου Δημητρίου με σκορ 73-74.«Στους «8» του Κυπέλλου ο Κρόνος, εκτός Πανελευσινιακός και Πόλις», άρθρο στον ιστότοπο SuperBasket.gr, 27 Νοεμβρίου 2015.«Κύπελλο Ανδρών - Φάση των 16», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 26 Νοεμβρίου 2015.

 Σταθερότητα στη Β' Εθνική (2016-2024) 
 Αγωνιστική περίοδος 2016-2017 
Έχοντας ανέλθει για πρώτη φορά στην ιστορία του στη Β' Εθνική Κατηγορία τη χρονιά 2016-17, το σωματείο της Βούλας εντάχθηκε στον Όμιλο Νότου. Η ομάδα ολοκλήρωσε τις αγωνιστικές της υποχρεώσεις για την Κανονική Περίοδο στη 10η θέση της βαθμολογικής κατάταξης, σε ένα ανταγωνιστικό πρωτάθλημα των 16 συλλόγων. Η συγκομιδή της ομάδας ήταν 15 νίκες και 15 ήττες, ενώ παρατηρήθηκε τετραπλή ισοβαθμία μεταξύ του Τρίτωνα Σεπολίων, του Μανδραϊκού, του Πρωτέα και του Ζωγράφου στις θέσεις 8 έως 11.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος / 30ή αγωνιστική): Το γιόρτασε το Περιστέρι», άρθρο στον ιστότοπο InfoBasket.gr, 21 Μαΐου 2017. Παραγωγικότεροι σκόρερ της χρονιάς για την ομάδα αναδείχθηκαν οι Κώστας Βαρδάβας (394 πόντοι σε 30 αγώνες, 13,13 κατά μ.ό.) και Βασίλης Εμμανουλίδης (333 πόντοι σε 30 αγώνες, 11,10 κατά μ.ό.).Ψηφιακό Αρχείο Ελληνικής Ομοσπονδίας Καλαθοσφαίρισης, eokbasket.sportstats.gr. Καθήκοντα πρώτου προπονητή διατηρούσε για το μεγαλύτερο μέρος της χρονιάς ο Μάνος Μανουσέλης. Μετά τη φιλική λύση της συνεργασίας του με την ομάδα μετά από πέντε χρόνια, τον αντικατέστησε ο επί χρόνια βοηθός του, Δημήτρης Ποδαράς.«Φεύγει από τον Πρωτέα και πάει Κατάρ ο Μανουσέλης», άρθρο στον ιστότοπο Sport24.gr, 21 Μαρτίου 2017.«Πάει Κατάρ ο Μανουσέλης», άρθρο στον ιστότοπο Sdna.gr, 20 Μαρτίου 2017. 

Την ίδια χρονιά, η ομάδα της Βούλας έλαβε μέρος στο Κύπελλο Ανδρών που διοργανώνει η Ε.Σ.ΚΑ. Νότιας Αττικής, ξεκινώντας από τη «Φάση των 16». Εκεί αντιμετώπισε εκτός έδρας τον Ίκαρο Νέας Σμύρνης από τον οποίο γνώρισε την ήττα με σκορ 62-49 και κατ' επέκταση τον αποκλεισμό.«Στα Προημιτελικά ο Ίκαρος Νέας Σμύρνης: 62-49 τον Πρωτέα Βούλας», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 4 Ιανουαρίου 2017.«Κύπελλο Ε.Σ.ΚΑ.Ν.Α.: Ίκαρος πρόκρισης στη Νέα Σμύρνη», άρθρο στον ιστότοπο SuperBasket.gr, 4 Ιανουαρίου 2017.

 Αγωνιστική περίοδος 2017-2018 
Το επόμενο φθινόπωρο ο Πρωτέας πραγματοποίησε την παρθενική του εμφάνιση στο θεσμό του Κυπέλλου Ελλάδος. Στα πλαίσια της 1ης Αγωνιστικής της Α' Φάσης αντιμετώπισε εκτός έδρας την ομάδα της Νέας Κηφισιάς. Γνωρίζοντας την ήττα με σκορ 54-48, αποκλείστηκε από τη συνέχεια της διοργάνωσης.«Κύπελλο Ανδρών Α’ Φάση: Ντεμπούτο με πρόκριση για Κόρινθο, κυρίαρχος ο Ιωνικός», άρθρο στον ιστότοπο Sport24.gr, 13 Σεπτεμβρίου 2017.«Τα αποτελέσματα στην πρεμιέρα του Κυπέλλου Ελλάδας», άρθρο στον ιστότοπο Sport24.gr, 13 Σεπτεμβρίου 2017.

Το Πρωτάθλημα Νότου της Β' Εθνικής Κατηγορίας δεν παρουσίασε οργανωτικές διαφορές την περίοδο 2017-18. Σε διάστημα 30 αγωνιστικών ο σύλλογος της Βούλας μάζεψε 16 νίκες, ισοβαθμώντας με το Νικηφόρο Μάνδρας και τον Πανερυθραϊκό. Βάσει των μεταξύ τους αποτελεσμάτων, ο Πρωτέας τοποθετήθηκε υψηλότερα από εκείνους και συγκεκριμένα στην 5η θέση της τελικής κατάταξης.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική Νότου: Στην Γ' Εθνική το Κορωπί, «σώθηκαν» Παγκράτι, Ελευσίνα και Ηράκλειο», άρθρο στον ιστότοπο SuperBasket.gr, 20 Μαΐου 2018. Τους περισσότερους πόντους για λογαριασμό του Πρωτέα συγκέντρωσαν οι αθλητές: Γιάννης Αγγελόπουλος (369 πόντοι σε 29 αγώνες, 12,72 κατά μ.ό.), Μανώλης Ματαλιωτάκης (367 πόντοι σε 29 αγώνες, 12,66 κατά μ.ό.), Αμαρίλντο Τοπάλλι (251 πόντοι σε 23 αγώνες, 10,91 κατά μ.ό.) και Αλέξανδρος Αυγενικός (279 πόντοι σε 26 αγώνες, 10,73 κατά μ.ό.). Προπονητής της ομάδας ήταν μέχρι τα τέλη Νοεμβρίου ο Ποδαράς, ωστόσο αντικαταστάθηκε από το Βαγγέλη Βλάχο.«Στον Πρωτέα ο Βλάχος», άρθρο στον ιστότοπο InfoBasket.gr, 29 Νοεμβρίου 2017. Οι δύο πλευρές ανανέωσαν τη συνεργασία τους το καλοκαίρι του 2018 και για την επόμενη χρονιά.«Εμεινε στον πάγκο του Πρωτέα ο Βαγγέλης Βλάχος», άρθρο στον ιστότοπο BasketBlog.gr, 22 Ιουνίου 2018.

 Αγωνιστική περίοδος 2018-2019 
Η πρώτη υποχρέωση της ομάδας για την αγωνιστική περίοδο 2018-19 αφορούσε το Κύπελλο Ελλάδος. Όπως και την προηγούμενη περίοδο ο Πρωτέας δεν μακροημέρευσε στο θεσμό. Αντίθετα, αποκλείστηκε στην πρεμιέρα κατόπιν εκτός έδρας ήττα από τη Δάφνη Δαφνίου με σκορ 71-53.«Κύπελλο Ελλάδας (Νότος): Με… φόρα Δούκας, Δάφνη και Παγκράτι, ολική επαναφορά για Μανδραϊκό», άρθρο στον ιστότοπο Basketa.gr, 15 Σεπτεμβρίου 2018.«Εκκίνηση με Β' Εθνική στο Κύπελλο», άρθρο στον ιστότοπο του ΣΠΟΡ FM, 15 Σεπτεμβρίου 2018.

Η πορεία του συλλόγου της Βούλας στο Πρωτάθλημα της χρονιάς αυτής παρουσίασε μεγάλες ομοιότητες με την αμέσως προηγούμενη. Στα πλαίσια του Ομίλου Νότου συγκέντρωσε και πάλι 16 νίκες και 14 ήττες, χωρίς να παρατηρηθεί αυτή τη φορά ισοβαθμία. Στην τελική κατάταξη τοποθετήθηκε στην 6η θέση.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος – 30η Αγ.): Πρωτάθλημα στο Ναύπλιο, τέταρτο το Παγκράτι», άρθρο στον ιστότοπο Basketa.gr, 19 Μαΐου 2019. Παραγωγικότερος σκόρερ για λογαριασμό του Πρωτέα αναδείχθηκε ο Μανώλης Ματαλιωτάκης (429 πόντοι σε 30 αγώνες, 14,30 κατά μ.ό.), ενώ ακολούθησαν οι Γιάννης Αγγελόπουλος (344 πόντοι σε 27 αγώνες, 12,74 κατά μ.ό.) και Νίκος Παπαρέγκας (274 πόντοι σε 30 αγώνες, 9,13 κατά μ.ό.). Στα τέλη Μαΐου ανακοινώθηκε η ολοκλήρωση της συνεργασίας του Πρωτέα με τον προπονητή Βλάχο.«Τέλος ο Βλάχος από τον Πρωτέα Βούλας: “Θα τρέφω πάντα σεβασμό σε όλους στην ομάδα”», άρθρο στον ιστότοπο eBasket.gr, 25 Μαΐου 2019.

 Αγωνιστική περίοδος 2019-2020 
Στις 20 Σεπτεμβρίου 2019 ο Πρωτέας Βούλας σημείωσε την πρώτη του νίκη στο θεσμό του Κυπέλλου Ελλάδος. Ειδικότερα, στα πλαίσια της 1ης Αγωνιστικής της Α' Φάσης νίκησε εντός έδρας τον Ο.Φ.Η. με σκορ 84-65.«Κύπελλο Ανδρών: Πήρε την πρόκριση ο Πρωτέας», άρθρο στον ιστότοπο BasketBlog.gr, 20 Σεπτεμβρίου 2019.«Κύπελλο Ανδρών: Ο Πρωτέας Βούλας συνέτριψε τον Ο.Φ.Η.», άρθρο στον ιστότοπο Sport24.gr, 20 Σεπτεμβρίου 2019. Στη 2η Αγωνιστική, ωστόσο, υπέφερε το δεύτερο συνεχόμενο αποκλεισμό από τη Δάφνη Δαφνίου, αυτή τη φορά στην έδρα του με σκορ 73-79.«Κύπελλο Ανδρών: Επίδειξη δύναμης από τις ομάδες της Α2, συνεχίζουν τις εκπλήξεις...», άρθρο στον ιστότοπο BasketBlog.gr, 22 Σεπτεμβρίου 2019.«Κύπελλο Ελλάδας: Τα αποτελέσματα της 2ης αγωνιστικής της Α' φάσης», άρθρο στον ιστότοπο InfoBasket.gr, 22 Σεπτεμβρίου 2019.

Τη χρονιά 2019-20 ο Πρωτέας κλήθηκε εκ νέου να αντιμετωπίσει 15 αντιπάλους στα πλαίσια του Ομίλου Νότου της Β' Εθνικής. Απροσδόκητα η διοργάνωση δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα.«Ε.Ο.Κ.: Διακόπτονται τα πρωταθλήματα μπάσκετ», άρθρο στον ιστότοπο StarSports.gr, 4 Μαΐου 2020. Στο σημείο αυτό, εννέα αγωνιστικές πριν τη λήξη της Κανονικής Περιόδου, ο Πρωτέας βρισκόταν στην 4η θέση του βαθμολογικού πίνακα. Η συγκομιδή του ήταν 13 νίκες και 8 ήττες.«Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό.«Αποφάσεις Εκτελεστικής Επιτροπής Ε.Ο.Κ.», ανακοίνωση στον επίσημο ιστότοπο της Ελληνικής Ομοσπονδίας Καλαθοσφαίρισης, 29 Μαΐου 2020. Από το Μάιο του 2019 μέχρι το Μάιο του 2020 ως πρώτος προπονητής της ομάδας εργάστηκε ο Περικλής Ταυρόπουλος.«Επίσημα Ταυρόπουλος στον Πρωτέα», άρθρο στον ιστότοπο BasketBlog.gr, 31 Μαΐου 2019.«Τέλος ο Ταυρόπουλος από τον Πρωτέα Βούλας!», άρθρο στον ιστότοπο eBasket.gr, 28 Μαΐου 2020.

 Αγωνιστική περίοδος 2020-2021 
Τον Ιούνιο του 2020 ανακοινώθηκε η αναβάθμιση του Θοδωρή Τερζή από βοηθό σε πρώτο προπονητή της ανδρικής ομάδας του Πρωτέα.«Τα ηνία του Πρωτέα Βούλας στον Τερζή», άρθρο στον ιστότοπο Basketa.gr, 4 Ιουνίου 2020. Μετά από παύση αρκετών μηνών, καθώς δεν διαγωνίστηκε ούτε στο Κύπελλο Ελλάδος ούτε σε αυτό της Νότιας Αττικής, ο σύλλογος της Βούλας επέστρεψε στα γήπεδα στα μέσα Οκτωβρίου του 2020 για τις υποχρεώσεις του στο Πρωτάθλημα της Β' Εθνικής 2020-21.

Η αγωνιστική δράση της περιόδου αυτής δοκιμάστηκε επίσης σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το ανδρικό Πρωτάθλημα της Β' Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά την 4η Αγωνιστική στις αρχές Νοεμβρίου και δεν ξεκίνησε ποτέ ξανά. Ο Πρωτέας είχε προλάβει να αγωνιστεί σε τέσσερα παιχνίδια και να συλλέξει τρεις νίκες.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (2ος Όμιλος Νότου) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Αγωνιστική περίοδος 2021-2022 
Το Πρωτάθλημα της χρονιάς 2021-22 δεν έμεινε ανεπηρέαστο από τον κορονοϊό, ωστόσο με τη παράλληλη λήψη υγειονομικών μέτρων οι διοργανώσεις καλαθοσφαίρισης έφτασαν στο νήμα του τερματισμού.

Ο Πρωτέας Βούλας δήλωσε συμμετοχή την ίδια χρονιά στο Κύπελλο Νότιας Αττικής. Προκρίθηκε απευθείας στη «Φάση των 32» όπου κληρώθηκε να αγωνιστεί εκτός έδρας με τον Ίκαρο Καλλιθέας.«Κύπελλο ΕΣΚΑΝΑ : Νίκησε τον αξιόμαχο Ίκαρο ο Πρωτέας Βούλας», άρθρο στον ιστότοπο Basketa.gr, 10 Οκτωβρίου 2021. Επικρατώντας με σκορ 53-64 πέρασε επιτυχώς στη «Φάση των 16». Εκεί επρόκειτο να αντιμετωπίσει την Ακαδημία Ελευσίνας, ωστόσο προκρίθηκε άνευ αγώνος. Επόμενός του αντίπαλος στη «Φάση των 8» ήταν ο Ερμής Αργυρούπολης, τον οποίο και κέρδισε εκτός έδρας με σκορ 56-72.«Κύπελλο Ε.Σ.ΚΑ.Ν.Α.: Έκλεισε την τετράδα ο Πρωτέας Βούλας», άρθρο στον ιστότοπο Top-Highlights.gr, 15 Απριλίου 2022. Στους Ημιτελικούς διασταυρώθηκε με την ομάδα του Παλαιού Φαλήρου το εμπόδιο του οποίου δεν κατάφερε να ξεπεράσει. Ειδικότερα αποκλείστηκε κατόπιν ήττας εκτός έδρας με σκορ 61-48.«Κύπελλο Ε.Σ.ΚΑ.Ν.Α.: Στον Τελικό Ν.Ε.Μ. και Α.Ο.Π.Φ.!», άρθρο στον ιστότοπο BasketBlog.gr, 20 Απριλίου 2022.

Ο Πρωτέας, με τον Τερζή να εξακολουθεί να διατηρεί την τεχνική ηγεσία της ομάδας,«Πρωτέας Βούλας: Συνεχίζει με Τερζή, κράτησε Κυριλή», άρθρο στον ιστότοπο Basketa.gr, 19 Ιουλίου 2021. εντάχθηκε τη χρονιά αυτή στο 2ο Όμιλο Νότου της Β' Εθνικής, τον οποίον συγκρότησαν 14 σύλλογοι. Στο πλαίσιο αυτό συγκέντρωσε 19 νίκες και 7 ήττες, ισοβαθμώντας με το σύλλογο του Ζωγράφου. Βάσει των μεταξύ τους αποτελεσμάτων τερμάτισε μία θέση χαμηλότερα και συγκεκριμένα στην 4η θέση.«Βαθμολογίες και Αποτελέσματα Πρωταθλημάτων 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (2ος όμιλος / 26η αγωνιστική): Δεύτερο το Αιγάλεω, «βόμβα» Βάρσου από...», άρθρο στον ιστότοπο BasketBlog.gr, 8 Μαΐου 2022.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2015-16 4Γ' Εθνική 1 - 21-5 - - Κώστας Βαρδάβας - - -  -  -2016-17 3Β' Εθνική 10 - 15-15 - - Κώστας Βαρδάβας - - -  -  -2017-18 3Β' Εθνική 5 - 16-14 - - Γιάννης Αγγελόπουλος 1η - Α' Φάσης 1 -  -  -2018-19 3Β' Εθνική 6 - 16-14 - - Μανώλης Ματαλιωτάκης 1η - Α' Φάσης 1 -  -  -2019-20 3Β' Εθνική 4 - 13-8 - - - 2η - Α' Φάσης 2 -  -  -2020-21 3Β' Εθνική - - Διεκόπη - - - - - -  -  -2021-22 3Β' Εθνική 4 - 19-7 - - ? - - -  -  -2022-23 3Β' Εθνική 4 Play-Off 16-6 3-2 - ? 1η - B' Φάσης 3 -  -  -2023-24 3Β' Εθνική 1 Play-Off 17-7 5-1 - ? 1η - B' Φάσης 3 -  -  -2024-25 2Α2 Εθνική 6 Play-Off 15-15 0-2 - Ντέρικ Γουόκερ 1η - B' Φάσης 1 -  -  -

 Πρόσωπα 

+ Διακεκριμένοι καλαθοσφαιριστές  Ονοματεπώνυμο  Γιάννης Αγγελόπουλος  Αλέξανδρος Αυγενικός  Κώστας Βαρδαβάς  Βασίλης Γάργαλης  Δημήτρης Γεώργαρος  Κίμων Γιοβάς  Κώστας Δενδρινός  Βασίλης Εμμανουηλίδης  Νίκος Ζεγκίνογλου  Γιάννης Καπώνης  Θοδωρής Κυρίλης  Μαγκανιώτης  Μανώλης Ματαλιωτάκης  Στέφανος Ματσάγγος  Αλέξανδρος Μήτσιαλος  Βαγγέλης Μόρφης  Γιώργος Παπαπέτρου  Νίκος Παπαρέγκας  Μιχάλης Παραγυιός  Αντώνης Πεφάνης  Πουλέας  Σεβρόγλου  Παναγιώτης Σκορδάς  Στέλιος Σκουλούδης  Γιώργος Τσιάκος  Αρτέμ Περβύι  Αμαρίλντο Τοπάλι

+ Προπονητές  Ονοματεπώνυμο Θητεία  Παναγιώτης Δημητρίου    Γιώργος Κολοτούρος    Γιώργος Τσεμπέρης    Κώστας Χαριτάτος    Μάνος Μανουσέλης  Ιουν 2012 - Μαρτ 2017  Δημήτρης Ποδαράς  Μαρτ 2017 - Νοε 2017  Βαγγέλης Βλάχος  Νοε 2017 - Μαι 2019  Περικλής Ταυρόπουλος  Μαι 2019 - Μαι 2020  Θοδωρής Τερζής  Μαι 2020 - Δεκ 2022

 Σήμα 

 Τμήματα υποδομής 
Ο Πρωτέας Βούλας διατηρεί τμήματα υποδομής για νεαρούς αθλητές εφηβικής και παιδικής ηλικίας.

 Άλλες δραστηριότητες 
Ο σύλλογος διοργανώνει εδώ και δύο δεκαετίες το εσωτερικό τουρνουά «Αγγέλα Μικεδάκη». Παράλληλα εκδίδει το περιοδικό «ΠΡΩΤΕΑΣ εν δράσει» με τη συμβολή των εμπλεκομένων με το σύλλογο προσώπων.

 Παραπομπές 

 Εξωτερικοί σύνδεσμοι 

 Α.Ε.Ο. Πρωτέας Βούλας , επίσημος ιστότοπος του συλλόγου.



 Α.Ε.Ο. Πρωτέας Βούλας, επίσημο κανάλι στο YouTube.
 Κλειστό Γυμναστήριο Βούλας «Γεώργιος Γεννηματάς» , πληροφορίες στον ιστότοπο Gipeda.gr.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1980